
PARLAMENTUL  ROMÂNIEI

 CAMERA DEPUTAŢILOR

	          COMISIA JURIDICĂ,

   DE DISCIPLINĂ ŞI IMUNITĂŢI
	
	            București 5 mai 2021
            PL. x. 93/2021


A V I Z 
asupra

Proiectului de Lege privind aprobarea Ordonanței de urgență a Guvernului nr. 218/2020 pentru completarea Ordonanței de urgență a Guvernului nr. 70/2020 privind reglementarea unor măsuri, începând cu data de 15 mai 2020, în contextul situației epidemiologice determinate de răspândirea coronavirusului SARS-COV-2, pentru prelungirea unor termene, pentru modificarea și completarea Legii nr. 227/2015 privind Codul fiscal, a Legii educației naționale nr. 1/2011, precum și a altor acte normative
În conformitate cu prevederile art. 94 si 115 alin. (3) din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere și avizare, în procedura de urgență cu Proiectul de Lege pentru aprobarea Ordonanţei de urgenţă a Guvernului nr.225/2020 privind modificarea unor acte normative și stabilirea unor măsuri în domeniul agriculturii, trimis cu adresa nr. PL. x. 97 din 8 februarie 2021, înregistrat la Comisia juridică, de disciplină şi imunităţi sub nr.4c-13/191 din 17 februarie 2021.
Conform dispoziţiilor art.75 alin.(1) din Constituţia României, republicată, şi ale art. 91 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Propunerea legislativă are ca obiect de reglementare completarea Ordonanței de urgență a Guvernului nr. 70/2020 privind reglementarea unor măsuri, începând cu data de 15 mai 2020, în contextul situației epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea și completarea Legii nr. 227/2015 privind Codul fiscal, a Legii educației naționale nr. 1/2011, precum și a altor acte normative, aprobată cu modificările și completările ulterioare, în sensul prelungirii aplicării măsurilor în domeniul sănătății prevăzute la art. 10 alin.(1) și (4) – (13), la art. 14 din actul normativ de bază, până la data de 31 martie 2020.
În şedinţa desfășurată în sistem mixt, din data de 5 mai 2021, potrivit art. 61, art. 129 alin. 1, din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat inițiativa legislativă supusă avizării, expunerea de motive şi au avut în vedere avizul favorabil al Consiliului Legislativ, nr. 1295 din 30 decembrie 2020. 
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde aviz favorabil proiectului de lege.

În raport de obiectul şi conţinutul reglementării, proiectul de lege face parte din categoria legilor ordinare.

                     PREŞEDINTE,    



          SECRETAR,

               Mihai-Alexandru Badea                                            Ladányi László-Zsolt
Consilier parlamentar, Cseke Iuliana

